กฎกระทรวงกำหนดค่าธรรมเนียมใบอนุญาตใช้เรือและยกเว้นค่าธรรมเนียมใบอนุญาตใช้เรือสำหรับเรือขับเคลื่อนด้วยพลังงานไฟฟ้า พ.ศ. 2565กฎกระทรวง กำหนดค่าธรรมเนียมใบอนุญาตใช้เรือและยกเว้นค่าธรรมเนียมใบอนุญาตใช้เรือ สำหรับเรือขับเคลื่อนด้วยพลังงานไฟฟ้า พ.ศ. ๒๕๖๕อาศัยอำนาจตามความในมาตรา ๑๔๓ แห่งพระราชบัญญัติการเดินเรือในน่านน้ำไทย พระพุทธศักราช ๒๔๕๖ ซึ่งแก้ไขเพิ่มเติมโดยพระราชบัญญัติการเดินเรือในน่านน้ำไทย (ฉบับที่ ๑๐) พ.ศ. ๒๕๑๐ และมาตรา ๑๐ แห่งพระราชบัญญัติการเดินเรือในน่านน้ำไทย (ฉบับที่ ๖) พุทธศักราช ๒๔๘๑ซึ่งแก้ไขเพิ่มเติมโดยพระราชบัญญัติการเดินเรือในน่านน้ำไทย (ฉบับที่ ๑๐) พ.ศ. ๒๕๑๐ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "เรือขับเคลื่อนด้วยพลังงานไฟฟ้า" หมายความว่า เรือที่ขับเคลื่อนตัวเรือให้เคลื่อนที่ด้วยมอเตอร์ซึ่งใช้พลังงานจากไฟฟ้าเท่านั้น โดยไม่มีเครื่องยนต์สันดาปภายในร่วมด้วยมาตรา 2 ข้อ ๒ มิให้นำกฎกระทรวงกำหนดค่าธรรมเนียมใบอนุญาตใช้เรือและยกเว้นค่าธรรมเนียมใบอนุญาตใช้เรือ พ.ศ. ๒๕๕๐ และกฎกระทรวงกำหนดค่าธรรมเนียมใบอนุญาตใช้เรือและยกเว้นค่าธรรมเนียมใบอนุญาตใช้เรือสำหรับเรือที่ใช้ทำการประมงพาณิชย์ พ.ศ. ๒๕๖๑ มาใช้บังคับกับเรือขับเคลื่อนด้วยพลังงานไฟฟ้ามาตรา 2 ให้การกำหนดค่าธรรมเนียมใบอนุญาตใช้เรือและยกเว้นค่าธรรมเนียมใบอนุญาตใช้เรือ สำหรับเรือขับเคลื่อนด้วยพลังงานไฟฟ้า เป็นไปตามกฎกระทรวงนี้มาตรา 3 ข้อ ๓ ค่าธรรมเนียมใบอนุญาตใช้เรือ สำหรับเรือขับเคลื่อนด้วยพลังงานไฟฟ้า ให้เป็นไปตามอัตรา ดังต่อไปนี้ เรือขนาดไม่เกิน ๑๐ ตันกรอสฉบับละ๑๐๐ บาท เรือขนาดเกิน ๑๐ ตันกรอส แต่ไม่เกิน ๒๐ ตันกรอสฉบับละ๑๕๐ บาท เรือขนาดเกิน ๒๐ ตันกรอส แต่ไม่เกิน ๓๐ ตันกรอสฉบับละ๒๐๐ บาท เรือขนาดเกิน ๓๐ ตันกรอส แต่ไม่เกิน ๔๐มาตรา 3 ตันกรอสฉบับละ๓๐๐ บาท เรือขนาดเกิน ๔๐ ตันกรอส แต่ไม่เกิน ๖๐ ตันกรอสฉบับละ๔๐๐ บาท เรือขนาดเกิน ๖๐ ตันกรอส แต่ไม่เกิน ๘๐ ตันกรอสฉบับละ๕๐๐ บาท เรือขนาดเกิน ๘๐ ตันกรอส แต่ไม่เกิน ๑๐๐ ตันกรอสฉบับละ๖๐๐ บาท เรือขนาดเกิน ๑๐๐ ตันกรอส แต่ไม่เกิน ๒๐๐ ตันกรอสฉบับละ๗๐๐ บาท เรือขนาดเกิน ๒๐๐ ตันกรอส แต่ไม่เกิน ๔๐๐มาตรา 3 ตันกรอสฉบับละ๘๐๐ บาท เรือขนาดเกิน ๔๐๐ ตันกรอส แต่ไม่เกิน ๖๐๐ ตันกรอสฉบับละ๙๐๐ บาท เรือขนาดเกิน ๖๐๐ ตันกรอส แต่ไม่เกิน ๘๐๐ ตันกรอสฉบับละ ๑,๐๐๐ บาท เรือขนาดเกิน ๘๐๐ ตันกรอส แต่ไม่เกิน๑,๐๐๐ ตันกรอสฉบับละ ๑,๑๐๐ บาท เรือขนาดเกิน๑,๐๐๐ ตันกรอส แต่ไม่เกิน๒,๐๐๐ ตันกรอสฉบับละ ๑,๒๐๐ บาท เรือขนาดเกิน๒,๐๐๐มาตรา 3 ตันกรอส แต่ไม่เกิน๓,๐๐๐ ตันกรอสฉบับละ ๑,๓๐๐ บาท เรือขนาดเกิน๓,๐๐๐ ตันกรอส แต่ไม่เกิน๔,๐๐๐ ตันกรอสฉบับละ ๑,๔๐๐ บาท เรือขนาดเกิน๔,๐๐๐ ตันกรอส แต่ไม่เกิน๕,๐๐๐ ตันกรอสฉบับละ ๑,๕๐๐ บาท เรือขนาดเกิน๕,๐๐๐ ตันกรอสขึ้นไปฉบับละ ๑,๖๐๐ บาทมาตรา 4 ข้อ ๔ ให้ยกเว้นค่าธรรมเนียมใบอนุญาตใช้เรือ เป็นระยะเวลาห้าปีนับแต่วันที่เจ้าของเรือนั้นได้รับใบอนุญาตใช้เรือ สำหรับเรือขับเคลื่อนด้วยพลังงานไฟฟ้า เป็นครั้งแรก เมื่อครบกำหนดระยะเวลาตามวรรคหนึ่งแล้ว ให้เรียกเก็บค่าธรรมเนียมใบอนุญาตใช้เรือ สำหรับเรือขับเคลื่อนด้วยพลังงานไฟฟ้ามาตรา 4 ในอัตรากึ่งหนึ่งของอัตราค่าธรรมเนียมใบอนุญาตใช้เรือตามข้อ ๓ เป็นระยะเวลาสิบปีมาตรา 5 ข้อ ๕ ให้นำความในข้อ ๔ มาใช้บังคับกับเรือขับเคลื่อนด้วยพลังงานไฟฟ้าที่ได้รับใบอนุญาตใช้เรือก่อนวันที่กฎกระทรวงนี้ใช้บังคับ สำหรับการขอใบอนุญาตใช้เรือในครั้งถัดไปภายหลังจากวันที่กฎกระทรวงนี้ใช้บังคับให้ไว้ ณ วันที่ ๑๕ ธันวาคม พ.ศ. ๒๕๖๕ ศักดิ์สยาม ชิดชอบ รัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันปัญหามลพิษทางอากาศได้ส่งผลกระทบต่อสิ่งแวดล้อมและสุขภาพของมนุษย์ รัฐบาลจึงมีนโยบายที่จะส่งเสริมและสนับสนุนการใช้พลังงานไฟฟ้าในระบบการขนส่งทางเรือ ซึ่งจะช่วยลดมลพิษทางอากาศและมลพิษทางเสียงจากเครื่องยนต์ขับเคลื่อนเรือสมควรกำหนดอัตราค่าธรรมเนียมใบอนุญาตใช้เรือและยกเว้นค่าธรรมเนียมใบอนุญาตใช้เรือ สำหรับเรือขับเคลื่อนด้วยพลังงานไฟฟ้าเป็นการเฉพาะ เพื่อเป็นมาตรการจูงใจให้มีการปรับเปลี่ยนมาใช้เทคโนโลยียานยนต์ไฟฟ้าในระบบการขนส่งทางเรือเพิ่มมากขึ้น จึงจำเป็นต้องออกกฎกระทรวงนี้